Zaujímavé fakty o filmovej postave Klaun Pennywise
Fakty o filmovej postave Klaun Pennywise – Horor To sa stal jedným z najväčších megahitov roku 2017. Ako už iste viete, film je založený na knihe Stephena Kinga z roku 1986. Príbeh nasleduje sedem detí, žijúcich v mestečku Derry, ktoré sa stretnú s neskutočne hrozivým klaunom menom Pennywise.
Už len vďaka vzhľadu máme ako diváci mnoho dôvodov báť sa tohoto filmového antagonistu. V skutočnosti toho však o "Tom" veľa nevieme. Práve preto sme si pre vás pripravili zoznam zaujímavostí, ktoré vám objasnia toto záhadné monštrum!
10. Nie je zo Zeme
Aj keď sa Pennywise zo začiatku zdá byť iba mužom prezlečeným za klauna, celkom skoro sa dozvieme, že ide o nadprirodzenú bytosť, ktorá sa len prevtelila do tejto podoby. V skutočnosti ani nepochádza zo Zeme. Domovom bytosti je Macroverse, ktorý Stephen King opísal v sérii kníh Temná veža. Po príchode na Zem To zaspalo až do roku 1715, odkedy sa prebúdza každých zhruba 27 rokov.
9. Na strašenie detí má dobrý dôvod
Podľa vysvetlenia samotného autora má Pennywise celkom dobrý dôvod na strašenie detí predtým, ako ich zje. Vydesení ľudia totiž vraj chutia omnoho lepšie.
8. Má mnoho schopností
Pennywise sa každou chvíľou objavuje s novou schopnosťou. Do svojho takmer superhrdinského portfólia zručností si už zapísal schopnosť premeny, vyvolávania ilúzií, neviditeľnosť, regeneráciu, kontrolovanie mysle, telepatiu a telekinézu.
7. Mal mnoho podôb
Ako vieme, Pennywise nie je jediný vzhľad, do ktorého sa bytosť vie prevteliť. Podľa slov spisovateľa bol už aj Múmiou, žralokom z Čelustí, Drakulom, Frankensteinovým monštrom, Vlkolakom a mnohými ďalšími nadprirodzenými bytosťami, ktorých sa ľudia bežne boja.
6. V novom filme Pennywise rozpráva švédsky
Keďže ide o dávnu bytosť s mnoho podobami, tak dáva zmysel, že ovláda viac rečí. Tohtoročná adaptácia teda využila fakt, že herec Bill Skarsgård je Švéd. Vo všetkých scénach, kde Pennywise rozpráva neznámou rečou, z úst klauna v skutočnosti vychádzajú švédske slová.